‏

הנדון: ביקורת תברואית בבית החולים "איתנים"

ביום 5.11.2014 נערכה ביקורת תברואית בבית החולים איתנים על ידי צוות פיקוח בריאות הסביבה – גב' מרינה גומן, בלה פרגמניק והח"מ וזאת במסגרת הביקורת הרב מקצועית לשכת הבריאות המחוזית ירושלים.

בביקורות נבדקו הנושאים הבאים: מערכות המים, המטבח המרכזי, מערך אספקת מזון למחלקות, המצב המבני והתברואי של המחלקות, הטיפול בכביסה נקייה ומלוכלכת, ניקיון החצרות.

הביקורת נערכה על פי "קובץ הנחיות לטיפול בנושאי בריאות הסביבה במוסדות אשפוז", 1997,

משרד הבריאות, שעל פיו נדרש בית החולים לפעול.

להלן מפורטים ממצאי הביקורת והנחיות:

אבטחת איכות המים במוסד

בביקורת נמצא כי חל שיפור במערכות אספקת המים הראשיות בתחום המוסד. יחד עם זאת, מפורטים הנושאים להשלמה כדלקמן:

1. במערך האיגום והחיטוי המשלים לאספקת המים במוסד נדרש:
   1. התקנת קישור למוקד במערכות התראה על פתיחת מכסי פתח אדם במיכלים.
   2. במחלקת הילדים הדופן האחורית של גדר המיכל נפלה, יש לתקנה. נדרשת הקפדה על תחזוקת חצרות מיכלי האגירה: גיזום הצמחייה וטיפול בעשביה.
   3. יש לדאוג להעברת תיק המתקן המעודכן לרשות המוסד.
2. מערכות האספקה של המים החמים לבניני המוסד שופצו, חלקי הצנרת הוחלפו, הותקנו ברזי דיגום על קווי המים החוזרים. למרות שהמצב המבני של חדרי הדודים שופר, ציוד מתקני מערכת ההסקה והמים החמים של הבניין המרכזי ושל מח' א'-ד' ישן וחלוד. אין סימון קווים, אין בקרת טמפרטורה על קוו המים החוזרים.
3. בעת הביקורת נמצא כי אין הקפדה על טמפרטורת המים החמים ברשת האספקה: טמפרטורת המים החמים במערכת מים לצריכה סניטארית במערכת האספקה לא תרד מ-C 55° ובנקודות המוצא (ברזי צרכן) לא תעלה על C 45°, בהתאם.
4. המוסד נדרש לפעול למיפוי מערכות המים החמים והתאמתן לנדרש בהנחיות לפיקוח על מוסדות רפואיים – פרק מים, חוזר ראש שירותי בריאות הציבור, (עדכון פברואר 2012).
5. **מניעת זרימת מים חוזרת**
   1. טרם הוגשו דו"חות תקינות אביזרי מז"ח שמותקנים במערכת האספקה, יש לדאוג לבדיקת תקינות תקופתית**.**
   2. **יש להתקין מז"ח באספקת המים בפינת החי לקו בריכות דקורטיביות, גינון וכד' במחלקת הילדים.** בתגובה לדוח הבקרה:  **נמסר שהליקוי תוקן**
6. **מערך דיגום**

במסגרת ניטור המים למניעת חיידקי לגיונלה, יש לבצע ניטור על קווי המים החוזרים במערך אספקת המים חמים סניטאריים במחלקות ב'-ג', א'-ד' המשך ומח' ילדים. כמו כן, בנוסף לניטור השגרתי, נדרשת בדיקת חיידקי לגיונלה אחת לחצי שנה לכל הפחות בנקודות אלו וכן בנקודות קצה במחלקות. בתגובה לדוח הבקרה: בדיקת חיידקי לגיונלה בוצעה בתאריך 27.1.15 תוצאות נשלחו למחלקה לבריאות הסביבה. המשך בדיקות אחת לחצי שנה.

בריכת שחיה

בעת הביקורת לא היה מפתח לחדר המכונות לכן המקום ייבדק בהמשך.

* חלק מהמדרכים סביב הבריכה אינם מנוקזים כראוי.
* טרם התקבלה תכנית as made של הבריכה כולל מבנה הבריכה, שטח הבריכה, מלתחות, סכימת מים, פרשה טכנית ותכנית אוורור.

מערך ייצור וטיפול במזון

בביקורת נמצא כי לא חל שיפור בנושא שדרוג זרימת המזון מהביקורת האחרונה מיום 07/02/11.

הפרדת פונקציות:

1. העברת מוצרי בשר לקצביה נעשית דרך אזור הבישול במטבח. בקצביה נמצא רק שולחן-כיור אחד לשטיפת בשר, עופות ודגים בניגוד לנדרש.
2. בקדמת המטבח ישנו חדר גדול המשמש הן כמחסן יומי, לברירת קטניות והן כחדר מנוחה לעובדים.

מזון-היגיינה טיפול:

* יש להעביר ביצים מתבניות מקוריות לתבניות פלסטיק. **בתגובה לדוח הבקרה נמסר**: הביצים הועברו מתבניות מקוריות לתבניות פלסטיק.
* **בחדר ההקפאה מוצרי סנפרוסט ובשר אוחסנו בצפיפות.**

המצב הפיזי:

1. אין מנדפים מעל כל הציוד הפולט חום.
2. חלק מהמדפים במחסן נמצאו מצופים בניר.
3. נמצאו בשטח המטבח צינורות גמישים. יש לקצרם או להתקין צנרת המתגלגלת אוטומטית עם אקדח בקצה.
4. יש לשלט את המדורים השונים במטבח.

**כללי:**

* + - 1. יש להגיש תוכנית שינויים למטבח.
      2. יש להגיש אישור המעיד על שאיבת השפכים ועל הגעתם למתקן הטיפול. כמו כן יש להעביר נתונים לגבי גודל מפריד השומן. **בתגובה לדוח הבקרה נמסר**: אישור המעיד על שאיבת שפכים הועבר למחלקה לבריאות הסביבה כחלק מהתגובה לדוח.

1. יש להגיש טופס רצף שמירת הטמפרטורות בחדרי ההקפאה והקירור במשך היממה. **בתגובה לדוח הבקרה נמסר**: טופס המעיד על רצף שמירת טמפרטורה הועבר למחלקה לבריאות הסביבה כחלק מהתגובה לדוח.

**הערה:** בחצר הוצבה מכולת הקפאה למזון גולמי. יש לבדוק מול מהנדס בטיחות את יציבות הנחת המכולה.

מרכז אסוף הפסולת:

מרכז איסוף הפסולת הקיים אינו עומד בדרישות. יש להקצות אזור אשפה – בניית משטח בטון מתחת למכולה, עם שיפוע רצפה לתעלת ניקוז הכוללת מחסום רצפה ומחוברת למערכת הביוב. כמו כן, יש להתקין באזור נקודת השטיפה שובר ואקום לפני הברז.

מחלקות

מחלקה א':

**המחלקה שופצה לפני 6 שנים, השירותים לא שופצו ומצבם הפיזי טעון שיפור.**

מחלקה ב' :

**מתוכנן בינוי של מחלקות ב' ו- ג'. כרגע המחלקות במבנים ישנים עם ליקויים רבים:**

1. מצב פיזי לקוי: אריחי רצפה ישנים ושבורים, רטיבות בחלק מהחדרים, קירות לא צבועים, ארונות מתחת לכיורים במצב לא טוב וכד. בשירותים נמצאו אגניות חלודות וצבע מתקלף במשקופי הדלתות.
2. חלק מהחדרים צפופים.
3. מטבח המחלקה: פתחי האוורור מאובקים ומשומנים והארונות מתחת לכיורים במצב לקוי. הכניסה למחסן המזון דרך חדר תרופות. **בתגובה לדוח הבקרה נמסר**: כי בוצע ניקיון של פתחי האוורור משומנים ואבק.

מחלקה א' סגורה:

**המחלקה צפופה: נוספו מיטות בחדרים (נמצאו 4 מיטות במקום 3).**

**משקופי דלתות נמצאו חלודים.**

מחלקה ג':

**המחלקה צפופה:הוסיפו מיטות נוספות בחדרים (נמצאו 5 מיטות במקום 4).**

**ארונות קיר במטבחון בלויים ורקובים (הציפוי מתפורר). בתגובה לדוח הבקרה נמסר: כי הכיור הקיים הוחלף בכיור נירוסטה, והארונות הוחלפו.**

מחלקת ילדים (קומת הכניסה):

1. המחלקה צפופה: נוספו מיטות בחדרים.
2. **המצב הפיזי ירוד: בצבע בקירות בפרוזדור ובחדרים מתקלף.**
3. **השטיח בחדר הטלוויזיה בלוי ומלוכלך מאוד.**
4. מטבח ארוחות בוקר של מחלקת ילדים: הירקות שמתקבלים מהמטבח המרכזי לארוחות בוקר אינם שטופים. **בתגובה לדוח הבקרה נמסר: הירקות יגיעו שטופים למחלקה כנדרש.**

מחלקת מתבגרים סגורה (קומה 1+):

1. במחסן הציוד רמת הניקיון ירודה. **בתגובה לדוח הבקרה נמסר**: בוצע.
2. מטבחון המחלקה: הארונות בלויים, מסגרות החלונות חלודים.
3. המרפסת הסגורה של המחלקה משמשת כמחסן, חדר ריפוי ועיסוק וכפינת שתייה.

**מחלקת אוטיסטים:**

יש להקפיד על המצב הפיזי והחלפת ציוד שבור. בשירותים התקרה מתקלפת והורגש ריח שתן.

**הנחיות לשיפור:**

**לטיפול מיידי:**

* במחלקת הילדים תיקון הדופן האחורית של גדר המיכל והקפדה על תחזוקת חצרות מיכלי האגירה: גיזום הצמחייה וטיפול בעשביה.
* העברת תיק המתקן לחיטוי משלים המעודכן לרשות המוסד.
* סימון קווי מים.
* בקרת טמפרטורה של המים החוזרים והקפדה כי טמפרטורת המים החמים במערכת צריכת מים חמים מסוחררים, לא תרד מ- 55°C ובנקודות המוצא (לצרכנים) לא תעלה על C 45°.
* הגשת דו"חות תקינות אביזרי מז"ח המותקנים במערכת האספקה. יש להגיש באופן מיידי, לדאוג לבדיקת תקינות תקופתית ואחת לשנה **לכל הפחות.**
* במסגרת ניטור המים, נדרש ביצוע ניטור שיגרתי על קווי המים החוזרים במערך אספקת המים חמים סניטאריים במחלקות ב'-ג', א'-ד' המשך ומח' ילדים וכן ביצוע הניטור לחיידקי לגיונלה.
* הגשת אישורים המעידים על שאיבת השפכים במהלך שנת 2014 ועל הגעתם למתקן טיפול מורשה. כמו כן יש להעביר את נותני גודל מפריד השומן.
* במטבח: הוצאת ציפויים ממדפים, שילוט המדורים השונים במטבח וקיצור צינורות גמישים או התקנת צנרת המתגלגלת אוטומטית עם אקדח בקצה.
* הגשת טופס רצף שמירת הטמפרטורות בחדרי ההקפאה והקירור במשך היממה.
* רכישת תבניות פלסטיק לביצים.

**תוך 3 חודשים:**

* התקנת קישור למוקד במערכות התראה בעת פתיחת מכסי פתח אדם במיכלים.
* **התקנת מז"ח באספקת המים בפינת חי לקו בריכות דקורטיביות, גינון וכד' במחלקת הילדים.**
* הגשת תוכנית מעודכנת של המטבח, לצורך קבלת אישור, אשר תכלול את השינויים שבוצעו וכן שינויים נוספים הנדרשים במטבח כגון: אזור הקצביה, אזור חלוקת מזון והקצאת אזור לשטיפת טרמפורטרים ואחסונם.
* התקנת מנדפים מעל כל הציוד הפולט חום במטבח.
* שיפור מערכת האוורור במטבח.
* תיקון המצב הפיזי במחלקות השונות ככל הניתן, כגון: צביעה, תיקון רטיבויות, תיקון ארונות וכד.

**תוך 6 חודשים:**

* המשך החלפת ציוד ישן וחלוד במתקני מערכת ההסקה והמים החמים של הבניין המרכזי ושל מח' א'-ד'.
* מיפוי as made של מערכת המים ובכללם מיפוי קווים ושינויים במערך האספקה של המים.
* בנוסף לניטור השגרתי, נדרשת בדיקת חיידקי לגיונלה אחת לחצי שנה, לכל הפחות, בנקודות אלו וכן בנקודות קצה במחלקות.
* הסדרת הניקוז במדרכים סביב בריכת השחייה.
* הגשת תכנית as made של בריכת השחייה כולל מבנה הבריכה, שטח הבריכה, מלתחות, סכימת מים, פרשה טכנית ותכנית אוורור.
* הסדרת אזור מתחם האשפה כולל בניית משטח בטון מתחת למכולה, עם שיפוע רצפה לתעלת ניקוז הכוללת מחסום רצפה ומחוברת למערכת הביוב והתקנת שובר ואקום לפני הברז בנקודת השטיפה.

**לטיפול תוך שנה מיום פרסום דו"ח זה:**

* המשך התוכנית לשדרוג המחלקות השונות.
* העסקת מרכז בריאות הסביבה במוסד או הכשרת אחד מהעובדים למלא תפקיד זה (הנדסאי לבריאות הסביבה, אקדמאי במקצועות הרלוונטיים כגון בריאות הסביבה, מדעי הסביבה, מזון או תברואן מוסמך) תאפשר להנהלת בית החולים להבטיח את יישום תחומי בריאות הסביבה במוסד, קידום טיפול בליקויים, מעקב וכו'**.**

**התקבלה תגובת בית החולים בדבר התוכנית לתיקון ליקויים.**

**מאחלים הצלחה למוסד בביצוע פרויקט חשוב זה.**

הבקרה סוכמה ע"י: אינג' זהבה סדן.

ס/מהנדסת המחוז.